open-index/open-wikipedia-markdown huggingface dataset:
Bymessig bosetning

En **bymessig bosetning** (russisk: посёлок городско́го ти́па) er en offisiell betegnelse på en spesiell type urbane lokaliteter. Betegnelsen har sin opprinnelse i den tidligere Sovjetunionen, og brukes fremdeles i enkelte tidligere sovjetrepublikker, i første rekke Russland og Belarus. Betegnelsen var et av resultatene av sovjetisk bybygging. 

En bymessig bosetning betegner et sted som i karakter og status ligger mellom byer og landlig bygd. Bymessige bosetninger er av lignende størrelse som enkelte landlige lokaliteter, som for eksempel større landsbyer, men bosetningenes infrastruktur er urban. De er vanligvis sentrert rundt en enkelt industrivirksomhet eller lignende. Et av de definerende kriteriene for en bymessig bosetning i Sovjetunionen var økonomisk uavhengighet fra jordbruk.

I Sovjetunionen ble kriteriene for bymessige bosetninger bestemt av sovjetrepublikkene, men kriteriene varierte svært lite fra en republikk til en annen. I den Russiske SFSR, ble bymessige bosetninger delt i tre typer:
*Arbeidsbosetninger (russisk: рабочие посёлки): Lokaliteter med fabrikker, gruveindustri, kraftverk, bygningsindustri, med en befolkning på minst 3000 og hvor minst 85&nbsp;% av befolkningen er arbeidere, profesjonelle, og deres familiemedlemmer.
*Rekreasjonsbosetninger (russisk: курортные посёлки): Lokaliteter som fokuserer på ferie- og helsefasiliteter (ved strender, spa-byer, og lignende), med en befolkning på minst 2000, og hvor minst 50&nbsp;% av den gjennomsnittlige årlige befolkningen er ikke-permanente innbyggere.
*Datsja-bosetninger (russisk: дачные посёлки): Lokaliteter med fokus på privat sommer- og weekendrekreasjon, og hvor maks 25&nbsp;% av den permanente befolkningen arbeider innen jordbruksektoren.

I dagens Russland er oppgaven med å fastsette kriterier for bymessige bosetninger delegert til føderasjonssubjektene. I de fleste tilfellene er de føderasjonssubjektenes lovgivende organer ansvarlige for alle administrative og territoriale endringer, inkludert innvilgelse av bystatus og status som bymessig bosetning.

## Ukraina
Per 1991 var det regnet å være 921 bymessige bosetninger i Ukraina.

I juli 2023 opphevet Verkhovna Rada i Ukraina statusen som en bymessig bosetning. Bosetninger i Ukraina skulle heretter inndeles i tre kategorier: byer, bosetninger, og landsbyer. Den vedtatte loven fastsatte at en by er et bebygd område med en overveiende kompakt bygningsmasse, med en befolkning på minst 10 000, en bosetning er et bebygd område med en overveiende frittliggende bebyggelse og en befolkning på minst 5 000, og en landsby er et bebygd område frittliggende bebyggelse og en befolkning på færre enn 5 000.

## Referanser
De vestlige Qinggravene

**De vestlige Qinggravene** (kinesisk: 清西陵; pinyin: *Qing Xi líng*) befinner seg ca. 140 km sørvest for Beijing i provinsen Hebei, i fylket  Yi. De er en nekropolis med fire keiserlige mausoleer der 78 fyrstelige personer er gravlagt. Her er fire av Qing-dynastiets keisere, deres keiserinner, keiserlige konkubiner, prinser og prinsesser, og en rekke andre.

## Historie
Byggingen av anlegget begynte under Yongzheng-keiseren som brøt med gammel skikk ved at han nektet å bli begravet i De østlige Qinggravene. Noen har spekulert – uten å ha beviser å vise til – at Yongzheng var kommet til makt illegitimt etter å ha sjaltet ut sine brødre, og at motivet for gravfeltskiftet var at han ikke ønsket å ligge nær sin far Kangxi-keiseren. Senere bestemte også hans sønn Qianlong-keiseren at han skulle begraves i de østlige gravene, og at man så skulle alternere mellom det østlige og det vestlige anlegget. Slik ble det, skjønt ikke alltid helt konsekvent.  

Den første graven, Tailing, ble ferdig i 1737, to år etter Yongzhengkeiserens tid. 

Den siste keiserlige begravelse var i 1998, da asken etter Aisin Gioro Henry Puyi, den siste av keiserne, ble flyttet til et kommersielt gravfelt her. Det var hans femte hustru, Li Shuxian, som hadde bedt om at dette ble gjort. Imidlertid ble hennes eget testamentariske ønske om å bli gravlagt i samme grav innfridd.

## De viktigste gravanleggene
De fire keisermausoleene er:

Tailing for Yongzheng-keiseren (1678-1735, den 3. Qing-keiser)

Changling for Jiaqing-keiseren (1760-1820, den 5. keiser)

Muling for Daoguang-keiseren (1782-1850, den 6. keiser)

Chongling for Guangxu-keiseren (1871-1908, den 9. keiser)

## Turisme
De vestlige Qing-gravene får ikke like stor turistoppmerksomhet som Minggravene. Changling- og  Chonglingmausoleet er åpnet for offentligheten.

## Eksterne lenker
* China Travel Guide
Hanoi Hilton

**Hanoi Hilton** var det ironiske økenavnet som amerikanske krigsfanger gav Hỏa-Lò-fengselet (vietnamesisk: *Hỏa Lò* = glødende ovn) i Hanoi i Vietnam.

## Historie

Det var franskmennene som bygde fengselet i 1904. Det var særlig i bruk for politiske fanger, og det ble utført tortur der. Franskmennene kalte det *Maison Centrale* – et vanlig navn for fengsler i Frankrike.

Under Vietnamkrigen benyttet nordvietnameserne Hỏa-Lò-fengselet for amerikanske krigsfanger. Uttrykket *Hanoi Hilton* ble alment utbredt i vesten etter at filmen *[[Hanoi Hilton (film)|Hanoi Hilton]]* ble produsert i 1987.

Hanoi Hilton var kun ett av flere fengsler som den nordvietnamesiske hær holdt krigsfanger i. Det ble utført avhør og tortur i fengselet. 

I dag er en liten del av fengselet omgjort til museum. Størsteparten av det ble revet for å gi rom for en skyskraper.

## Kjente fanger

### I fransk kolonitid

*Lê Duẩn 
*Trường Chinh
*Nguyễn Văn Cừ
*Nguyễn Văn Linh

### Under Vietnamkrigen

*Joseph Kittinger
*John McCain
*James Robinson Risner
*James Stockdale

## Litteratur
*Robert Coram: *American Patriot : The Life and Wars Of Colonel Bud Day*. Little, Brown and Company, ©2007. ISBN 0316758477, ISBN 9780316758475
*Jeremiah A Denton og Ed Brandt: *When Hell Was In Session*. Readers Digest Press, distributed by Crowell, 1976. ISBN 0883491125, ISBN 9780883491126, ISBN 0935280006, ISBN 9780935280005
*Eugene B. McDaniel: *Scars and Stripes*. Harvest House Publishers, May 1980. ISBN 0-89081-231-4
*James Robinson Risner: *The Passing of the Night: My Seven Years as a Prisoner of the North Vietnamese.* Random House, ISBN 0345336771, ISBN 978-0345336774
Kongsnegl

**Kongsnegl**, **kong**, **kongen**, **buhund**  (*Buccinum undatum*), er et bløtdyr og tilhører snegler i gruppen forgjellesnegler. Den er en stor snegleart i familien kongsnegler, (Buccinidae). Navnet kommer av *kong*, en *byll* (ikke konge).

Den er utbredet langs hele kysten av Norge. Noen land driver kommersiell handel med kongsnegl.

## Utseende
Kongsnegl er 10 – 11&nbsp;centimeter lang. Skallet er kraftig spiralformet og har en skulpturert overflate. Kroppen er lys med mørkere runde flekker. 

Snegler i saltvann tilhører forgjellesneglene og har en renneformet utvekst i skallåpningen, som har forbindelse med ånderøret.

## Levevis
Kongsnegl lever i havet (saltvann), fra fjæra-1200meters dyp, som rovdyr på andre bunnlevende dyr.  

Kongsnegl  er også enkjønnet, enten hanner eller hunner. Hunnen legger egg i gelékapsler. En kapsel kan inneholde opptil 1&nbsp;000 egg. Hver hunn kan legg ca. 2&nbsp;000 slike eggkapsler, men bare et fåtall lever opp til voksne snegler. Kapslene er klebrige og legges på samme plass i en gruppe. I hver av kapslene klekkes om lag 30 av eggene, resten er *næringsegg*, og nistepakke eller mat til de andre. Senere spiser embryonene hverandre slik at det til slutt er bare ca. 10 små snegler på 1-2&nbsp;cm. lengde. Disse forlater så eggkapslen.

## Systematisk inndeling
Denne inndelingen følger Bouchet & Rocroi 2005 (se litteraturliste).

* bløtdyr (Mollusca)
** **[[Snegler]]** (Gastropoda)
*** Caenogastropoda
**** orden Neogastropoda 
***** delgruppe Ptenoglossa J.E. Gray, 1853 
****** overfamilie Buccinoidea
******* familie kongsnegler (Buccinidae) 
******** **kongsnegl (''Buccinum undatum'')**

## Litteratur
* Bouchet, P. & Rocroi, J.-P. (J. Fryda, B. Hausdorf, W. Ponder, A. Valdés og A. Warén ) 2005. *Classification and Nomenclator of Gastropod Families*. Malacologia (vol. 47) 1-2. side  1-397.

## Eksterne lenker
*
Ingalill Olsen

**Ingalill Olsen** (født 15. desember 1955) er en norsk politiker (Ap). Hun er tidligere leder i Finnmark Arbeiderparti, og har vært valgt inn på Stortinget i periodene 2009–2013 og 2017–2021.

## Bakgrunn og virke
Olsen har lang lokalpolitisk erfaring fra Måsøy, hvor hun var ordfører fra 1995 til sitt innvalg på Stortinget i 2009. I hennes siste periode som ordfører hadde Arbeiderpartiet rent flertall i kommunestyret med 9 av 17 representanter. Olsen var tredjekandidat til Stortinget i 2009, og ble valgt da Arbeiderpartiet gjorde et sterkt valg og kapret Olsens distriktsmandat fra Sosialistisk Venstreparti. Hun mistet den faste plassen og ble første vara i perioden 2013–2017, før hun igjen ble valgt inn på fast plass i 2017.

På Stortinget var Olsen i perioden 2017–2021 medlem av transport- og kommunikasjonskomiteen.
 
## Referanser


## Eksterne lenker
* 
*
Hanois citadell

**Hanois citadell** ble bygd i 1805 av keiser Gia Long der tidigere Thang Long-citadellet hadde ligget. Størstedelen ble ødelagt av franskmennene i 1894. Senere er stedet blitt en militærbase og hjem for høyere offiserer og deres familier. Det gjenstår bare deler av murene, Hanois flaggtårn og den nordre port (Cua Bac Mon) av det gamle anlegget.

Den nordre port har et tempel på toppen tilegnet motstandsmennene Nguyễn Tri Phương (1800–1873) og Hoàng Diệu (1829–1882). På fremsiden vises et kanonhull forårsaket av franske kanoner under et angrep den 25. april 1882.

## Bilder

Fil:Hanoi citadel.jpg|Nordporten
Fil:Hanoi Citadel 0355.JPG|Dragerflankerer trappene til Kính Thiên-palasset
Fil:Hanoi Citadel 0361.JPG|D67 ble brukt som militært hovedkvarter for Vo Nguyen Giap under Vietnamkrigen
Jan-Eirik Jensen

**Jan-Eirik Jensen** (født 9. juni 1960) er en norsk lokalpolitiker. Han var ordfører i Loppa kommune, valgt for Kystpartiet, fra 2007 til 2015. Han har en stilling som formann i driftsavdelingen og brannbefal i kommunen.

## Referanser
Inger Katrine Juuso

**Inger Katrine Juuso** (født 31. august 1955) er en norsk lokalpolitiker for den lokale tverrpolitiske lista. Hun var ordfører i Nesseby kommune i Finnmark fra 2007 til 2011. Juuso ble valgt med støtte fra Samefolkets parti, Fremskrittspartiet og Høyre.

## Referanser


## Kilder
* Odd Mathis Hætta: *Sametinget i navn og tall : Høsten 1989 - høsten 1993*

## Eksterne lenker
* Ordføreren – Nesseby kommune
Tor Arvid Myrseth

**Tor Arvid Myrseth** (født 28. juli 1953, død 31. oktober 2018) var en norsk lokalpolitiker for den lokale listen Kvalsund sosialdemokratiske liste. Han var ordfører i Kvalsund kommune i Finnmark fra 2007 til 2011.

## Referanser


## Eksterne lenker
* Politisk organisering  – Kvalsund kommune
Purpursnegl

**Purpursnegl ** (*Nucella lapillus*), er et bløtdyr og tilhører snegler i gruppen forgjellesnegler. Den er en snegleart i familien Muricidae. Inne i sneglen finnes et stoff som blir  sterkt purpurfarget ved kontakt med luft (oksygen). Dette stoffet ble brukt til fremstilling av purpurfarge og har gitt sneglens dens navn.

## Utseende
Skallet er over 4 centimeter høyt og kan ha litt forskjellig utforming. Variasjonen i skallet kommer av ulik næringstilgang. Purpursnegler kan finnes i strandsonen og har til forskjell fra strandsneglene en renne i skallet, på motsatt side av spissen.

## Levevis
Purpursnegl  lever i havet (saltvann), fra 0 til 50 meters dyp, på berg og steinbunn. Den lever som rovdyr på blåskjell og rur. For å kunne spise disse  lager den et hull i skallet. 

Snegler i saltvann tilhører forgjellesneglene og har en renneformet utvekst i skallåpningen har forbindelse med ånderøret.  

Purpursneglen er enkjønnet; individene er enten hanner eller hunner. Eggene legges i gule pæreformede gelékapsler som kleber seg til berget.

## Systematisk inndeling
Denne inndelingen følger Bouchet, P. & Rocroi, J.-P. 2005.  

* bløtdyr (Mollusca)
** **[[Snegler]]** (Gastropoda)
*** Caenogastropoda
**** orden Neogastropoda 
***** delgruppe Ptenoglossa J.E. Gray, 1853 
****** overfamilie Muricoidea
******* familie Muricidae
******** **purpursnegl** – (*Nucella lapillus*) Synonym: *Thais lapillus*

## Kilder
* Bouchet, P. & Rocroi, J.-P. (J. Fryda, B. Hausdorf, W. Ponder, A. Valdés og A. Warén ) 2005. *Classification and Nomenclator of Gastropod Families*. Malacologia (vol. 47) 1-2. side  1-397.
## Eksterne lenker
*
Rjazan

**Rjazan** (russisk: Ряза́нь) er en by i, og administrativt senter for Rjazan oblast i Russland. Byen ligger ved elva Oka, rundt 196&nbsp;km sørøst for Moskva. Innbyggertall: 521&nbsp;560 (folketelling 2002), 514&nbsp;638 (folketelling 1989).

## Historie
Byen ble grunnlagt 1095 som *Perejaslavl-Rjazanskij* 55 km lenger sørøst. Den ble flyttet til dagens plassering etter å ha blitt ødelagt av tartarene i 1237.

Byen nevnes imidlertid i historiske dokumenter først i 1301, som *Pereslavl-Rjazanskij*. På den tid var den en del av Fyrstedømmet Rjazan, som var uavhengig fra 1129. Rjazans første hersker var formodentlig Jaroslav Svjatoslavitsj, fyrste av Tsjernigov. 

Rjazan-området, som ligger i overgangen mellom skog- og steppesonene, var utsatt for tallrike invasjoner fra sør: khazarer, petsjeneger og kiptsjaker. Hovedstaden i fyrstedømmet var den første russiske byen som møtte Batu Khans mongoler. 21. desember 1237 ble den ødelagt og klarte aldri å gjenvinne sin tidligere posisjon. Dette stedet er nå kjent som Staraja Rjazan (Gamle Rjazan) og ligger rundt 50&nbsp;km fra dagens Rjazan (da kalt Pereslavl-Rjazanskij). Fyrstedømmet Rjazan ble 1251 annektert av Storfyrstedømmet Moskva.

I slaget ved Kulikovo i 1380, som er en nøkkelhendelse i russisk historie, kjempet storfyrste Oleg av Rjazan og hans menn som allierte til Mamaj, en Tartar-høvding under Den gylne horde, mot de russiske armeene under kommando av storfyrsten av Vladimir, Dmitrij Donskoj.

På slutten av 1200-tallet flyttet Rjazan-fyrstene sin hovedstad til Pereslavl, som er kjent som Rjazan fra 1500-tallet av (men offisielt først fra 1778).

## Økonomi og næringsliv
Rjazan er et viktig industrisenter, og står for 60% av bruttoproduksjonen i oblasten. Den viktigste industrigrenen er maskinbygging, men annen tungindustri, et oljeraffineri og også jordbruksrettet industri er representert. 

Rjazan er stasjoneringsby for den russiske fallskjermjegerskolen. Den strategiske bombeflybasen Djagilevo ligger like vest for byen, og den nå nedlagte Aleksandrovo flybase ligger i sørøst, i likhet med den lille Rjazan Turlatovo lufthavn.

Byen har en elvehavn ved Oka, og er et knutepunkt for jernbanelinjer i distriktet.

## Administrativ inndeling
Byen Rjazan er delt inn i fire administrative distrikter: Moskovskij, Oktjabrskij, Sovetskij og Zjeleznodorozjnij.

## Severdigheter i Rjazan
* Rjazans kreml
* Pavlov-museet
* Arkitektonisk museum
* Kunstmuseum
* Dramateater
* Pjanijparken

## Referanser


## Eksterne lenker
* 
* Rjazans historie (russisk)
* Rjazan-portal  (russisk)
* Fotos fra Rjazan
* Uspenskij-katedralen
* Reiseinfo for Rjazan (pdf-fil)
Ho Chi Minh-mausoleet

**Ho Chi Minh-mausoleet** er stedet der Hồ Chí Minhs balsamerte legeme finnes. Ho Chi Minh ønsket selv å bli kremert, men etter hans død ble etterlevningene konservert. Mellom 1973 og 1975 oppførte man mausoleet. Bygningen ligger i distriktet Ba Dinh i Hanoi og er åpent for besøkende. 
## Eksterne lenker
*
Ba Dinh

**Ba Đình** er et distrikt i Hanoi som ligger vest for Hoan Kiem-distriktet. Her finnes Ho Chi Minh-mausoleet og et kunstmuseum (Bao Tang My Thuat) som inneholder både tradisjonell og moderne vietnamesisk kunst. Et armémuseum finnes også, med sovjetiske og kinesiske våpen, men også med beslaglagte franske og amerikanske. Militærområdet Citadellet ligger i østre del av Ba Đình.
## Eksterne lenker
*
Johns Hopkins University

**Johns Hopkins University** er et privat, ikke-kommersielt forskningsuniversitet med hovedcampus i Homewood, like nord for sentrum av Baltimore, Maryland i USA. Hopkins inntok i 2008 14.-plass globalt på *Times*’ liste over verdens beste universiteter.

Det ble grunnlagt i 1876 ved hjelp av den testamentariske formuen til industri- og jernbanemagnaten Johns Hopkins. En del av formuen gikk også til grunnleggelsen av Baltimore Museum of Art, som ligger inntil universitetets campus i Homewood.

Formuen til Hopkins ble delt mellom opprettelsen av universitetet og Johns Hopkins Hospital i Baltimore. Ved opprettelsen ble målet til universitetet fastlagt slik:
:«*The encouragement of research… and the advancement of individual scholars, who by their excellence will advance the sciences they pursue, and the society where they dwell.*»

Fram til 1970 var det bare menn blant studentene i de lavere studiene.

## Akademisk liv og skoler
Universitetet var det første i USA som iverksatte læremetodene til den tyske professor Wilhelm von Humboldt, med seminarer i stedet for den vanlige, amerikanske klasseromsundervisningen. Fortsatt skjer undervisningen ved JHU gjennom seminarer, ofte ledet av høyeregradsstudenter slik som i Norge og Tyskland.

Et viktig satsingsområde ved universitetet har vært medisinsk forskning og legestudier. I dag er JHU trolig verdens fremste forskningsmiljø og lærested innen medisin. School of medicine ligger i østlige Baltimore, samlokalisert med Johns Hopkins Hospital.

Det gis også annen avansert undervisning opp til doktorgradsnivå, blant annet innen klassiske naturfag, økonomi og businessfag, historie, sosiologi og statsvitenskap. I Washington, D.C. ligger Paul H. Nitze School of Advanced International Studies (SAIS), hvor det gis undervisning på høyt nivå innen internasjonal politikk, økonomi og folkerett.

Det var 6&nbsp;124 studenter ved JHU i 2006, og skolepengene samme år var 33&nbsp;900 dollar, altså på nivå med Harvard University.

Hovedcampusen ved JHU ligger i et område nord i Baltimore som har meget høy kriminalitet, og JHU Campus Police eskorterer studentene i egne skolebusser gjennom byens mest belastede områder.

Senere president Woodrow Wilson studerte ved lærestedet.

Blant norske som har studert ved JHU er Gudmund og Helga Hernes.

I 2006 hadde samlingene under Johns Hopkins University Library en boksamling på i alt 3&nbsp;648&nbsp;821 bind, som gjorde dem til USAs 53. største universitet.

Til campus hører også Decker Gardens, et tidligere plantefelt som botanikkstudentene anla for læringsformål.

## Referanser


## Eksterne lenker
*
Paul H. Nitze School of Advanced International Studies

**Paul H. Nitze School of Advanced International Studies** (forkortet **SAIS**) er en skole innen internasjonal politikk som er underlagt Johns Hopkins University. Skolen ligger på Massachusetts Avenue ved Dupont Circle i nordvestre Washington, DC, ikke langt fra Brookings Institution.

Skolen ble grunnlagt av Paul H. Nitze i 1943 for å forberede akademikere på de internasjonale utfordringene som ville oppstå etter krigen, og ble en del av Johns Hopkins University i 1950.

Ved SAIS gis det avanserte studier opp til doktorgradsnivå (Ph.D) innen historiske og statsvitenskapelige fagfelt med vekt på internasjonal politikk. Det undervises også i internasjonal økonomi og internasjonal rett og folkerett.

Skolen har om lag 550 høyere grads studenter i Washington, 150 i Bologna, Italia (siden 1955), og 100 i Nanjing, Kina (siden 1986). Bologna-studiene er direkte underlagt JHU SAIS, mens Nanjing-studiene er et samarbeid med Nanjing Universitet.

Blant tidligere studenter er tidligere utenriksminister i USA Madeleine Albright, Islands statsminister Geir H. Haarde, og Nobels fredsprisvinner Jody Williams, samt et hundretalls ambassadører, toppembetsmenn og forretningsledere.

## Referanser


## Eksterne lenker
* Paul H. Nitze School of Advanced International Studies
* Johns Hopkins University
Torben Jensen

**Torben Jensen** (født 29. september 1944 i København, død 2. november 2018) var en dansk skuespiller.

## Biografi
Han ble utdannet fra Odense Teaters Elevskole i 1970. Noen år seinere reiste han til København, hvor han fikk en rekke roller på blant annet Folketeatret, Aveny Teatret, Det Ny Teater og Bristol Teatret. I begynnelsen av 1990-tallet ble han i noen år engasjert på Det kongelige Teater, men måtte på grunn av sykdom og en begynnende sceneskrekk trekke seg tilbake fra de skrå bredder. På TV spilte han rollen som Herman, Citybilens usympatiske direktør i serien *[[Taxa (TV-serie)|Taxa]]*.

## Filmologi (utdrag)
### Spillefilmer
* 1999 – *[[Mifunes siste sang]]* (Dansk tittel: *Mifunes sidste sang*) – Eldre kunde
* 1997 – *[[Sekten]]* – Bror nr. 2
* 1996 – *[[Tøsepiger]]*
* 1996 – *[[Davids bog]]* – Onkelen
* 1991 – *[[Høfeber (film)|Høfeber]]* – Hermann K.  
* 1990 – *[[Farlig leg]]* – Simon
* 1989 – *[[Dansen med Regitze]]* – Glorias ektemann
* 1989 – *[[17 op]]* – Sigurd, Sallys far
* 1988 – *[[Guldregn]]* – Skærmen
* 1988 – *[[Skyggen af Emma]]* 
* 1987 – *[[Peter von Scholten (film)|Peter von Scholten]]* – Kunzen
* 1986 – *[[Flamberede hjerter]]* – Overlege Henrik Løwe
* 1986 – *[[Barndommens gade (film)|Barndommens gade]]* – Esters far
* 1978 – *[[Fængslende feriedage]]* – Narkobetjent Cartsen
* 1978 – *[[Lille spejl]]* – Filmarbeider
* 1978 – *[[Firmaskovturen]]* – Thorvald, tillitsmann
* 1977 – *[[Piger til søs]]* – Matrosen Panama
* 1977 – *[[Alt på et bræt]]* – Skorsteinsfeieren
* 1976 – *[[Julefrokosten]]* – Thorvald
* 1975 – *[[Piger i trøjen]]* – Victor Valdorff

### TV
* 2004 -*2004 – *[[Krøniken]]* – Abortlegen (1 episode, TV-serie)
* 1997–1999 – *[[Taxa (TV-serie)|Taxa]]* – Herman (29 episoder, TV-serie)
* 1996 -*[[Bryggeren]]* (mini) TV mini-series – Tjener i Odeon (mini-TV-serie)
* 1996 -*[[En fri mand]]* 
* 1996 -*[[Colombe]]* – Du Bartas
* 1995 -*[[Jeg ville ønske for dig]]* – Knud (TV-serie)
* 1994 -*[[Frihetens skugga]]* eller *Frihedens skygge*  Sikkerhetssjef (mini-TV-serie)
* 1993 -*[[Macklean]]* – Gyldenstern (mini-TV-serie)
* 1991 -*[[Cecilia]]* 
* 1988 -*[[To som elsker hinanden]]* – Sophus Claussen (mini-TV-serie)
* 1987 -*[[Een gang strømer... ]]* – John Sparking (TV-serie)
* 1986 -*[[Tommelskruen]]* – Journalisten
* 1984 – *[[Anthonsen]]* – Georg Møller (1 episode, TV-serie)
* 1977 – *[[En by i provinsen]]* – Den Anden Fotohandler (1 episode, TV-serie)
* 1973 – *[[Højt spil om tændstikker]]* – Forskjellige roller
* 1972 – *[[Livsens ondskab]]* – Niels-Peter (mini-TV-serie)

## Priser
* 1987 – Robertprisen for årets mannlige hovedrolle for filmen *[[Flamberede hjerter]]*.

## Referanser


## Eksterne lenker
*
Vanlig nettsnegl

**Vanlig nettsnegl** eller **nettsnegl** (*Tritia reticulata*), er et bløtdyr og tilhører snegler i gruppen forgjellesnegler. Den er en snegleart i familien Nassariidae. 

Den finnes langs kysten av Norge.

## Utseende
Skallet er spiralformet med tydelige vindinger og skulpturert overflate med tverribber. Den er lett å kjenne på den nettaktige overflaten på skallet.  

Snegler i saltvann tilhører forgjellesneglene og har en renneformet utvekst i skallåpningen har forbindelse med ånderøret.  

## Levevis
Vanlig nettsnegl lever i havet (saltvann), på 0-40&nbsp;meters dyp, både på hard og bløt sandbunn. 

Vanlig nettsnegl er enkjønnet, enten hanner eller hunner. Hunnen legger egg i gelékapsler hvor hver kapsel inneholder mange egg.

## Systematisk inndeling

* bløtdyr (Mollusca)
****[[Snegler]]** (Gastropoda)
***Caenogastropoda
**** orden Neogastropoda 
***** overfamilie Buccinoidea
****** familie Nassariidae Iredale, 1916 (1835) 
******* slekt Tritia
**********vanlig nettsnegl** – (*Tritia reticulata* (Linnaeus, 1758)  )

## Smykker
Det som trolig er verdens eldste smykker (de antas å være 82 000 år gamle) er håndlagde perler av Nassarius-snegler fra Grotte des Pigeons i Marokko.

## Kilder
* Bouchet, P. & Rocroi, J.-P. (J. Fryda, B. Hausdorf, W. Ponder, A. Valdés og A. Warén ) 2005. *Classification and Nomenclator of Gastropod Families*. Malacologia (vol. 47) 1-2. side  1-397.
## Eksterne lenker
*
Kasimov

**Kasimov** (russisk: Касимов, tatarisk: Касыйм &ndash; *Qasím*) er en by i Rjazan oblast i Russland. Byen ligger på venstre bredd av elva Oka, rundt 120&nbsp;km øst for Rjazan.

## Historie
De første innbyggerne i dette området var en finsk-ugrisk stamme kalt Mesjtsjora, som senere ble assimilert av russere og tatarer. Byen ble grunnlagt i 1152 av Vladimir-Suzdal-fyrsten Jurij Dolgorukij som *Grodets*, senere *Gorodets Mesjtsjorskij* (russisk: Городец Мещёрский). Den havnet under Misjar Jort-delen av Den gylne horde, men ble så solgt til Moskva.

I 1376 ble byen ødelagt i den mongolske invasjonen, men ble snart gjenoppbygd som byen *Novyj Nizovoj* (*Ny lavtliggende*, russisk: Новый Низовой). Etter slaget ved Suzdal i 1445 (hvor storhertug Vasilij II ble tatt til fange), ble Mesjtsjora-området gitt til Olug Moxammat, khanen i Kazankhanatet som løsepenger for fyrstens liv. 

I 1452 ga storhertug Vasilij II av Moskva denne byen til Kazanfyrsten Qasim khan, som var *skatteinspektør* for Den gylne horde, men som havnet i russernes tjeneste. Ifølge andre historier flyktet Qasim og hans bror Josif fra Kazan etter å ha tapt kampen om tronen mot deres bror Mäxmüd. Etter 1471 var byen kjent som *Qasím-byen*. Den forble hovedstad i Qasimkhanatet frem til 1681 da khanatet igjen ble innlemmet i Russland. 

En gruppe tatarer bosatte seg her på 1400-tallet, og er nå kjent som Qasim-tatarer. De snakker Misjar-dialekten, blandet med en middel-tatarisk dialekt av tatarisk.

## Demografi
Befolkningsutvikling:
:

## Severdigheter i Kasimov
Historiske bygninger:
* Steinmoske (1467)
* Mausoleum for Shahgali (Şahğäli) Khan (1555) 
* Mausoleum for Afghan Moxammad (Äfğan Möxämmäd) Khan (1658)
* Russisk ortodokse kirker:
** Epifani-kirken (russisk: Богоявленская церковь) 1600-tallet.
** Nikolai-kirken (russisk: Никольская церковь) 1600-tallet.
** Treenighetskirken (russisk: Троицкая церковь) 1600-tallet.
** Kristi Himmelfartskatedralen (russisk: Вознесенский собор) 1800-tallet.

## Referanser


## Eksterne lenker
*
Etterstadsletta (Oslo)

**Etterstadsletta ** (1-99b, 2-128) er en gate på Etterstad i Oslo og går i en bue fra Biskop Jens Nilssøns gate i nordlig og østlig retning før den kommer tilbake til Biskop Jens Nilssøns gate. Samlet danner de to gatene en ring rundt Etterstad. I nr 4. ligger OBOS' første boligblokk fra 1931, med navn Etterstad 1. I nr 5 ligger Etterstad videregående skole, tidligere *Oslo teknisk-maritime skole*. Mesteparten av den øvrige bebyggelsen utgjøres av boligblokker fra forskjellige faser: Fra 1947 til 1960 bygget OBOS ut store deler av området med lamellblokker, samt fire store punktblokker øverst på området. I midten av boligområdet ligger Etterstadparken, et langstrakt parkdrag orientert øst-vest. På 1980-tallet bygget Selvaag ut området mot Alnaelva med terrasseblokker.

Etterstadsletta ble vedtatt som gatenavn i 1951, men navnet har lenge blitt brukt i andre sammenhenger. Alt på 1800-tallet ble benevnelsen Etterstadsletta brukt om ekserserplassen som lå her.

## Referanser


## Litteratur
*
Skopin

**Skopin** (russisk: Скопин) er en by i Rjazan oblast i Russland. Byen ligger ved elva Vjorda (i Okas nedbørfelt), rundt 100&nbsp;km sør for Rjazan. Innbyggertall: 32&nbsp;300 (2005 est.), 25&nbsp;092 (folketelling 2002).

## Historie
Skopin er en av de eldste byene i Rjazan oblast. En bosetning kalt *Likharevskoje Gorodisjtsje* nær dagens Skopin ble grunnlagt en gang på 1100-tallet. Den var befestet med vollgraver og voller for beskyttelse mot kiptsjakene. I 1663 (eller 1597, ifølge en annen kilde) bygde tsaren en festning i tre på stedet til dagens Skopin, som skulle bli en del av forsvarssystemet sørøst for Storfyrstedømmet Moskva. Det ble kalt *Skopinskaja [[sloboda]]* fra slutten av 1600-tallet. I 1778 fikk byen navnet Skopin. På 1700-tallet mistet byen sin militære betydning. 

I andre halvdel av 1800-tallet begynte utvinning av brunkull i utkanten av Skopin, noe som skulle pågå helt til 1989.

## Vennskapsbyer
*  Stolin, Belarus (2014)

## Referanser


## Eksterne lenker
*
Bjørn Tømmerdal

**Bjørn Tømmerdal** (født 1966 i Ålesund) er en norsk statsviter og politiker som representerer Høyre.

Han var ordfører i Ålesund 2007–2015. Før han ble ordfører, var han daglig leder i Aalesunds Handelsforening. Han er utdannet statsviter fra Universitetet i Oslo fra 1995. 

Tømmerdal tiltrådte i  2016 stillingen som rådgiver i Næringsforeningen for Ålesundsregionen.
Daglig leder i Sunnmøre kontrollutvalsekretariat IKS fra 2017.

Han er sønn av tidligere ordfører Svein Tømmerdal.

I 2011 mottok Tømmerdal kommandørkorset av Litauens fortjenstorden i forbindelse med statsbesøk fra Litauens president.

## Referanser
Sjeksna

**Sjeksna** (russisk: Шексна́) er ei elv i Vologda oblast i Russland. Den er ei venstre sideelv til Volga. Elvas kilde er Belojesjøen, og den munner ut i Rybinsk-reservoaret i Volga ved byen Tsjerepovets. Elva er nå 139&nbsp;km lang, men før de nedre delene ble oversvømt og ble en del av Rybinsk-reservoaret var den rundt 400&nbsp;km lang og løp sammen med Volga ved Rybinsk. Sjeksna er en del av Volga-Østersjøkanalen.

## Referanser


## Eksterne lenker
*
Dyrhólaey

**Dyrhólaey** på sørkysten av Island, er en ca. 120 meter høy halvøy og består for det meste av vulkansk tuff. Dette er landets sørligste odde. Navnet Dyrhólaey kommer av en karakteristisk *dør* (dyr) i berget.

I 1910 ble det bygget et fyr på øya. Dyrhólaey ligger et steinkast fra Vík í Mýrdal. Det er mye sjøfugl i og rundt øya, og i sommerhalvåret hekker det mye lundefugl i berget. Dyrhólaey ble fredet i 1978.

Fra toppen av øya kan en se den store isbreen Mýrdalsjökull i nord. I øst ser en lavasøylene Reynisdrangar og i vest hele kystlinjen mot Selfoss.

## Eksterne lenker
* 
* Informasjonsside om Dyrhólaey
* Dyrhóleyjarferðir
Rybinsk-reservoaret

**Rybinsk-reservoaret** eller **Rybinskoje-reservoaret** (russisk: Ры́бинское водохрани́лище), uformelt også kalt **Rybinsksjøen**, er et enormt vannreservoar i elva Volga og dens sideelver Sjeksna og Mologa. Det er dannet av demningen i Rybinsk vannkraftverk, og ligger på territoriet til Tver, Vologda og Jaroslavl oblast i Russland. Pr. 2006 er det det åttende største i verden og det nest største i Europa regnet etter overflateareal. Da det ble bygget var det den største menneskeskapte innsjøen i verden. Reservoaret er det nordligste punktet i Volga, og Volga-Østersjøkanalen starter fra det. De viktigste havnene er Tsjerepovets i Vologda oblast og Vesjegonsk i Tver oblast.

Byggingen av demningen ved Rybinsk startet i 1935. Fyllingen av reservoaret startet 14. april 1941, og fortsatte helt til 1947. Rundt 150&nbsp;000 mennesker måtte flyttes til andre steder, og den historiske byen Mologa i Jaroslavl oblast, sammen med 663&nbsp;landsbyer, er helt forsvunnet under vann. Anlegget er i dag mindre viktig for strømforsyningen (ytelsen er 346&nbsp;MW) enn tidligere, og de økologiske skadene som er forårsaket av reservoaret er under revurdering.

## Referanser


## Eksterne lenker
* 
*  Russisk Atlantis: Hva ligger under Rybinsksjøen
North Wembley stasjon

**North Wembley stasjon** er en jernbane- og undergrunnsstasjon i London. Den ligger på undergrunnsbanens Bakerloo-linje, og på jernbanenettets Watford DC-linje som trafikkeres som en del av London Overground. Stasjonen har to plattformer.

|}
Wembley Central stasjon

**Wembley Central stasjon** er en jernbane- og undergrunnsstasjon i London. Den ligger på undergrunnsbanens Bakerloo-linje, og på jernbanelinjene Watford DC og West Coast Main Line. 

|}
## Eksterne lenker
* Wembley Central jernbanestasjon National Rail Enquiries (Engelsk)
* Wembley Central Underground Station Transport for London (Engelsk)
Agidel

**Agidel** (russisk: Агиде́ль, basjkirsk: Ағиҙел, tatarisk: *Ağidel*) er en by i Republikken Basjkortostan i Russland. Byen ligger ved elva Belaja (ei sideelv til Kama. Innbyggertall: 18&nbsp;721 (folketelling 2002).

Bynavnet er avledet av *Aghidhel*, det basjkirske navnet på elva Belaja.

Agidel ble grunnlagt i 1980 som en bosetning under byggingen av Basjkir kjernekraftverk. Den fikk innvilget bystatus i 1991.

## Referanser


## Eksterne lenker
* 
* Fotos fra Agidel
Jimmy Jean-Louis

**Jimmy Jean-Louis** er en haitisk skuespiller. Han er kanskje mest kjent for sin rolle som "The Haitian" i den amerikanske superhelt-serien *[[Heroes (TV-serie)|Heroes]]*.

Han ble født i Petionville i Haiti, og flyttet til Paris ganske ung, for å bli modell. Han fikk noen roller i musikaler i Frankrike, samt i noen reklamer. Han flyttet videre til USA og Los Angeles tidlig i 1990-årene, og fikk etterhvert en liten rolle i filmen *[[The Bourne Identity (2002 film)|The Bourne Identity]]* og *[[Arliss]]* før han etterhvert fikk større roller.

## Utvalgt filmografi
*Listen under er ikke komplett, se [http://www.imdb.com/name/nm1097515/bio Internet Movie Database – Jimmy Jean-Louis]*

* *[[Emmanuelle|Emmanuelle's Secret]]* (1992)
* *[[Emmanuelle|Emmanuelle in Venice]]* (1993)
* *[[Arliss]]* (2001)
* *[[The Bourne Identity (2002 film)|The Bourne Identity]]* (2002)
* *[[Tears of the Sun]]* (2003)
* *[[Hollywood Homicide]]* (2003)
* *Monster-in-Law* (2005)
* *[[The Shield]]* (2005)
* *The Game of Their Lives* (2005)
* *[[Phat Girlz]]* (2006)
* *[[Heroes (TV-serie)|Heroes]]* (2006–2007)
* *Penthouse* (2008)

## Trivia
Jean-Louis er en stor fotballfan, og spiller ofte for Hollywood United F.C., et lag som består for det meste av kjendiser og tidligere profesjonelle fotballspillere.

## Referanser


## Eksterne lenker
* 
* 
* Interview with Jimmy Jean-Louis from The Company Podcast
Gush Etzion

**Gush Etzion** (hebraisk: גּוּשׁ עֶצְיוֹן – *Etzion-blokken*) er en gruppe israelske bosetninger i Judeafjellene, direkte sør for Jerusalem på Vestbredden. Kjernen i området består av fire jødiske jordbrukslandsbyer som ble grunnlagt i 1943–1947 og ødelagt av Den arabiske legion i Kfar Etzion-massakren i forkant av utbruddet av Den arabisk-israelske krig i 1948. Etter demarkasjonslinjen i 1949 ble området liggende utenfor Israel. Disse bosetningene ble gjenoppbygget etter Seksdagerskrigen i 1967, sammen med nye bosetninger som har utvidet området til Etzion-blokken. Per 2011 besto Gush Etzion av 22 bosetninger med  innbyggere.

## Referanser
Beretta 92

**Beretta 92** (sammen med **Beretta 96** og **Beretta 98**) er en serie av halvautomatiske pistoler designet og produsert av Beretta i Italia. Den ble designet i 1972 og er blitt produsert i mange variasjoner og kalibre. Den produseres fortsatt. Den er muligens mest kjent for å erstatte Colt M1911 som standard håndvåpen for Amerikas forente staters forsvar i 1985 under betegnelsen M9 pistol. 

Kun 5000 enheter ble produsert av den opprinnelige utgaven i perioden 1975-1976. Den produseres nå i fire forskjellige konfigurasjoner (FS, G, D og DS) og i tre kalibre:
* 92 serien i 9 × 19 mm Parabellum
* 96 serien i .40 S&W
* 98 serien i 9 x 21 mm IMI

## Historie
Beretta 92 er et produkt av videreutviklingen av Berettas tidligere modeller, spesielt M1922 og M1951.
Noen designelementer er også hentet fra M922.

Beretta 92 kom på markedet i 1976 og var designet av Carlo Beretta, Giuseppe Mazzetti og Vittorio Valle, som alle var erfarne våpendesignere hos Beretta.

### 92
Ca. 5000 enheter ble produsert av dette første designet i perioden 1975 til 1976.

### 92S
For å etterkomme krav fra forskjellige politienheter modifiserte Beretta modell 92 ved å legge til en sklimontert kombinert sikkerhets og avvæpningshendel som en erstatning for den rammemonterte manuelle tommelhendelen. Dette resulterte i modell 92S som ble tatt i bruk av flere italienske politietater og militære enheter.

På grunn av den senere flyttingen av magasinutløserknappen kan ikke 92 og 92S benytte nyere magasiner hvis disse ikke er tilpasset for disse modellene.

## Eksterne lenker
* Official Beretta 92 page 
* Beretta USA page
* Diagram of beretta 92
* Details on the Beretta 92
* A short story of the 92 and its derivatives
* Free videos of Beretta 92/96 disassembly
Rosendal skole

**Rosendal skole** er en privat barne- og ungdomsskole som ligger i utkanten av Mjøndalen sentrum i Drammen kommune i Buskerud. Elevene kommer fra flere omliggende kommuner:Drammen kommune , Modum og Asker.

Skolen eies og drives av Syvendedags Adventistene.

## Referanser


## Eksterne lenker
* 
*
Johnson & Wales University

**Johnson & Wales University** (forkortet **JWU**) er et privat universitetssystem som opprinnelig ble grunnlagt i 1914 i Providence i Rhode Island, men som nå har fire læresteder i USA. De fire lærestedene er:
* Johnson & Wales University Charlotte, Nord-Carolina (2004) – 2&nbsp;493 studenter
* Johnson & Wales University Denver, Colorado (1993) – 1&nbsp;543 studenter
* Johnson & Wales University North Miami, Florida (1992) – 2&nbsp;215 studenter
* Johnson & Wales University Providence, Rhode Island (1914) – 10&nbsp;310 studenter

Fram til 2004 var det også læresteder i Charleston, Sør-carolina og i Norfolk, Virginia. Disse ble dette året slått sammen til en campus, i Charlotte.

Skolepengene er de samme på hvert lærested – med US$ 21&nbsp;462 i årlig avgift i 2006. Providence campus gir utdanning helt opp til doktorgradsnivå, mens de andre lærestedene har eksamensrett opp til Mastergrad.

*JWU* ble startet som en business school, og gir idag profesjonsorientert undervisning i business og økonomi, reiseliv, næringsmiddelfag, teknologi og lærerutdanning. Det mest anerkjente studiet er det innen kokkefaget, og flere ledende amerikanske TV-kokker har studert ved *JWU*.

## Referanser


## Eksterne lenker
* Johnson & Wales University hjemmeside
* Providence campus
* Miami campus
* Denver campus
* Charlotte campus
Hebron-fjellet

**Hebron-fjellet** (hebraisk: ) er en geografisk region og geologisk formasjon i sørlige Israel og Vestbredden. I oldtidens Israel var stedet sentralt for israelitternes og hasmoneanernes kongeriker. Regionen har gitt sitt navn til Hebron-fjellets regionale råd.

Åsene i Hebron utgjør den sørlige og østlige grensen for middelhavsvegetasjonen i Israel. En undersøkelse publisert i 2012 fra Israels natur- og parkmyndigheter hadde oppdaget 54 sjeldne plantearter i regionen, mer enn halvparten av dem på kultiverte marker. Av artene var det *[[Boissiera|boissiera squarrosa]]*, en type gress; *[[legousia|legousia hybrid]]*, en plante fra klokkefamilien; og *[[reseda|reseda globulosa]]*, en sjelden reseda.

## Referanser
Ljubim

**Ljubim** (russisk: Люби́м) er en by i Jaroslavl oblast i Russland. Den ligger ved elva Obnora (ei sideelv til Kostroma), rundt 100&nbsp;km nordøst for Jaroslavl. Innbyggertall: 6&nbsp;254 (folketelling 2002).

Ljubim ble første gang nevnt i 1538. Den fikk byrettigheter i 1777. Det ligger en jernbanestasjon og en del treforedlingsindustri i byen.

## Referanser
Fylkesvei 6240

**Fylkesveg 6240** går mellom Molde og Vestadstranda på Sekken i Molde kommune. Veiens lengde (utenom fergestrekningen) er 9,7&nbsp;km.

Frem til 2019 hadde veien betegnelsen Fylkesvei 413 (Møre og Romsdal).

## Kommuner og knutepunkter

* Ferge fra Molde
* til Sekken ferjekai

## Referanser


## Eksterne lenker
* Kartverkets norgeskart
* Vegvesenets vegkart 
*
Franske dører

**Franske dører** er to dører uten midtstolpe (såkalt hel karm, til forskjell fra delt karm). På en bygnings yttervegg finnes ofte en variant som kalles franske vinduer, da dørene gjerne har hele, – eller deler av, – dørspeilet erstattet med vindusglass.
Fylkesvei 5490

**Fylkesveg 5490** går mellom Uthell og Helland på Radøy i Alver kommune.

Frem til 2019 hadde veien betegnelsen fylkesvei 412 (Hordaland).

## Kommuner og knutepunkter

## Referanser




## Eksterne lenker
* Vegvesenets vegkart 
*
Fylkesvei 417 (Rogaland)

**Fylkesvei 417 (Fv417) i Rogaland** gikk mellom Nedre Stokka og Ytre ringvei vest i Stavanger. Veien var 1,3&nbsp;km lang.

2019 ble veien del av fylkesvei 4572.

## Kommuner og knutepunkter

## Referanser


## Eksterne lenker
* Vegvesenets vegkart
Aspekt (grammatikk)

**Aspekt**, eller **aksjonsart**, betegner i grammatikken måten en verbalhandling forløper på, for eksempel om den er *varig* (durativ),  *umiddelbar* (momentan),  *begynnende* (inkoativ), eller *gjentagende* (iterativ). Mange språk har egne bøyningsformer av verbene for å markere ulike aspekter, men i norsk er aspektet en integrert del av betydningen av verbet. Et eksempel er *å sove* som er durativ, mens *å sovne* er inkoativ. Aspekt kan også uttrykkes ved bruk av adverb, eller adverbiale bisetninger.

I de vesteuropeiske språkene har bøying i tid (tempus) stor betydning. Hvis en derimot ser på alle verdens språk under ett, så er aspektbøyning viktigere. I flekterende språk uttrykker ofte bøyningsformene tid, aspekt og modus samtidig, og betegnelsen blir derfor en definisjonssak.

De tre «tidene» i antatt urindoeuropeisk, presens, aorist og perfektum, uttrykte hovedsakelig aspekt, og ikke tid. Aspekt er fortsatt viktig i de slaviske språkene, der de fleste verb opptrer i to former, *perfektiv* og *imperfektiv*. De romanske språkene har bevart aspekt i fortid av verb. På spansk brukes for eksempel *pretérito perfecto* om momentane eller avsluttede handlinger, mens *pretérito imperfecto* brukes om varige eller gjentatte handlinger. 

I de germanske språkene forsvant aspekt helt som grammatisk kategori, men i mellomengelsk ble det utviklet en ny aspektbøyning, kanskje på grunn av keltisk innflytelse. I moderne engelsk beskriver for eksempel den gamle presens regelmessige eller varige handlinger i nåtiden, «*I eat breakfast every morning*». Den nye bøyningsformen *present progressive* brukes om handlinger som foregår akkurat nå, «*I am eating breakfast*». Afrikansk-amerikanerenes engelsk har et komplisert aspektsystem med minst fire aspekter i fortid og to i framtid.

## Referanser
Barnombudsmannen

**Barnombudsmannen** er et svensk statlig embete med oppgave å ivareta og informere om barns rettigheter med utgangspunkt i De forente nasjoners barnekonvensjon.

Barnombudsmannens kanselli ligger på adressen Norr Mälarstrand 6 i Stockholm. Kanselliet er organisert i en stab og fire avdelinger: Kanselliavdelingen, Juridisk avdeling, Informasjonsavdelingen, og Prosjekt- og utredningsavdelingen.

Den første svenske barneombudsmannen, Louise Sylwander, tiltrådte 1. juli 1993.

## Liste over embetsinnehavere

* 1993–2001: Louise Nordenskiöld (da Louise Sylwander)
* 2001–2008: Lena Nyberg
* 2008–2017: Fredrik Malmberg
* 2017: Anita Wickström (konstituert)
* 2018: Anna Karin Hildingson Boqvist (konstituert)
* 2018–: Elisabeth Dahlin

## Referanser


## Eksterne lenker
*
Fylkesvei 3094

**Fylkesvei 3094** går mellom Bergan og Knarberg på Nøtterøy i Færder kommune.

Frem til 2019 hadde veien betegnelsen  fylkesvei 422 (Vestfold).

## Kommuner og knutepunkter

## Referanser




## Eksterne lenker
* Vegvesenets vegkart 
*
Kostroma (elv)

**Kostroma** (russisk: Кострома́) er ei elv i Kostroma oblast i Russland. Den er ei venstre sideelv til Volga. Elva er 354 kilometer lang, med et nedbørfelt på .

Elva har sine kilder i Galitsjhøydene nord for Soligalitsj, og munner ut i Volga ved byen Kostroma. Kostroma fryser til i november og isen går av elva igjen i april eller tidlig i mai.

## Referanser


## Eksterne lenker
*
Gavrilov-Jam

**Gavrilov-Jam** (russisk: Гаври́лов-Ям) er en by i Jaroslavl oblast i Russland. Den ligger ved elva Kotorosl, rundt 40&nbsp;km sør for Jaroslavl. Innbyggertall: 19&nbsp;105 (folketelling 2002).

Bystatus ble innvilget i 1938.

## Referanser


## Eksterne lenker
*
Fylkesvei 2072

**Fylkesvei 2072** går mellom Breisjøen og riksgrensen ved Fall i Åsnes kommune.

Frem til 2019 hadde veien betegnelsen fylkesvei 440 (Hedmark).

## Kommuner og knutepunkter

## Referanser




## Eksterne lenker
* Vegvesenets vegkart 
*
Fylkesvei 444 (Rogaland)

**Fylkesvei 444 (Fv444) i Rogaland** gikk mellom Kongsgata og Olav V's gate i Stavanger.

2019 ble veien del av fylkesvei 4580.

## Kommuner og knutepunkter

## Referanser


## Eksterne lenker
* Vegvesenets vegkart
Fylkesvei 444 (andre betydninger)

I Norge finnes **fylkesvei 444** i de følgende fylkene:

*Fylkesvei 444 (Oppland)
*Fylkesvei 444 (Rogaland)
Fylkesvei 451 (Akershus)

**Fylkesvei 451 (Fv451) i Akershus** gikk mellom Ihle bru og Arteidmoen i Ullensaker kommune. Veien var 1,6&nbsp;km lang.

2019 ble veien del av fylkesvei 1486.

## Kommuner og knutepunkter

*Isingrud

## Referanser


## Eksterne lenker
* Vegvesenets vegkart
Norges flomhistorie

**Norges flomhistorie** er en oversikt over sesonger med ekstrem flom av ulike typer i Norge.

## Sammenheng mellom meteorologi og flom i Norge

De største flommene har rammet Østlandet. En lavtrykksrenne fra Polen og Tyskland mot nordvest over Sør-Sverige og Sør-Norge tilføres meget varme og fuktige luftmasser fra øst. Høytrykk over Finland/Kolahalvøya sender luftmassene vestover, og de møter kalde luftmasser fra Norskehavet i en frontalsone over Norge.

Vestlandet og Trøndelag blir liggende i le og får oftest varmt og tørt vær. Nedbøren og flommen kan imidlertid trenge seg over vannskillet til vassdrag som renner vest- og nordover som i Driva, Orkla (elv), Gaula og Surna i Storofsen i 1789 og i Driva, Lærdal, Årdal og Simadalen i 1860.

## Vårflommer
Sen snøsmelting og issmelting med kraftig nedbør over flere uker:

Flommene i 1879, 1916, 1934, 1966, 1967 og Vesleofsen 1995.

## Sommerflommer/høstflommer
Kraftig regn.

Storofsen i juli 1789, Storflaumen i juni 1860, Flommen i 1927, Storflåmen i aug/sept 1938. Stadig nedbør fra september til november 2000 førte til storflom både på Sør- og Østlandet, i Storbritannia og Vänern. Flomtoppene kom 12. oktober 2000 og 10. november 2000 i de mindre elvene ved Oslofjorden. Flommen 4. juli 2007 overgikk flommene i 1987 og 2000 i flere mindre elver vest for Oslo.

## Ekstreme flommer på Vestlandet til Nordland

Flommene i 1719, Storeflaumen i 1743, 1790, 1918, 1940, 1953. Flom som følge av rester etter tropiske sykloner i 1966, 1971, 1979. Jøkullhlaup.
Hungersnøden i Sovjetunionen 1932–1933

**Hungersnøden i Sovjetunionen 1932–1933** var en sultkatastrofe i Sovjetunionen i 1932 og 1933 som berørte omkring 40 millioner mennesker og kostet seks–syv millioner liv, hovedsakelig i Ukraina (Holodomor) og Kasakhstan. Katastrofen ble i årevis holdt hemmelig og omfanget er blitt dokumentert etter at de sovjetiske statsarkivene ble åpnet i 1990-årene.

Forløpet for hungersnøden kan sammenfattes slik:

* Bøndene som fra 1920-årene skulle selge avlingen til staten, ofte til lave priser, motvirket på forskjellige måter oppkjøpene. Vanligvis solgte de bare 15–20 % av avlingen, sparte 12–15 % som såkorn for neste sesong, sparte 25–30 % til dyrefôr, og disponerte resten selv.
* Kollektivisering av bøndene (kulakkene) 1930–1931 ble gjennomført med tvangsmidler med hjelp av såkalte *avkulakkiseringsbrigader*, etter en plan utarbeidet av Molotov.
* Staten øket kvoten som den skulle ta til 33–38 %, og under det svært dårlige jordbruksåret 1931 til 40–47 % (avhengig av markens fruktbarhet).
* Da bøndene forsøkte å holde unna sine jordbruksprodukter fulgte deporteringer til gulagene: I året 1931 øket etter leirrapporter antall fanger med  og 1932 med  personer (ifølge Nicolas Werth i *[[Kommunismens svarte bok]]*).
* I august 1932 rapporterte Molotov til politbyrået at det forelå en reell fare for hungersnød også i distrikter der høsten hadde vært utmerket.
* For å forhindre at bøndene søkte seg til byene, ble det den 27. desember 1932 innført innenrikspass og obligatorisk registrering av alle byborgere. Man stanset salget av togbilletter i de regioner som var rammet av hungersnøden.

Enkelte, blant annet ukrainske historikere og politiske skribenter, har hevdet at hungersnøden var et bevisst «folkemord på det ukrainske folk» (S. Merl). Et motargument er at sulten også rammet Kasakhstan og Kuban- og Donkosakkene like hardt. Jens Petter Nielsen mener det ikke er belegg for at Stalins regime bevisst skapte hungersnøden som et ledd i terroren.

## Se også
* Holodomor, hungersnøden i Ukraina 1932–1933
* Hungersnøden i Russland 1921–1922

## Referanser


## Eksterne lenker
*
Franske vinduer

**Franske vinduer** er vinduer i dørhøyde i par, innfattet i hel karm (karm uten midtstolpe). De slår alltid inn i rommet, til forskjell fra vinduer i bygg i det nordlige Europa. Franske vinduer brukes av og til om fransk balkong, det er en løsning hvor vinduer i dørhøyde over første etasje har en balustrade eller rekkverk i den nederste delen av vindusåpningen.
Lagtingsvalget på Færøyene 1970

**[[Lagtinget (Færøyene)|Lagting]]svalget på [[Færøyene]] 1970** ble avholdt 7. november 1970.

Atli Dam (Javnaðarflokkurin) overtar som statsminister etter Kristian Djurhuus (Sambandsflokkurin).

## Resultater

## Se også
*Liste over færøyske lagtingsmedlemmer 1970–1974